钦定古今图书集成/方舆汇编/边裔典/第108卷 > 《山海经》 > 福岛
## 钦定古今图书集成/方舆汇编/边裔典/第108卷 > 《山海经》 > 福岛

利未亚西北有七岛，“福岛”其总名。其地甚饶，凡生人
所需无不有，绝无雨，风气滋润，易长草木百糓，不烦
耕种布种。自生葡萄酒及白糖至多。西舶往来，必到
此岛市物，为舟中之用。有一铁岛，无泉水，生一种大
树，每日没有云气抱之，酿成甘水滴下，至明旦日出，
方云散水歇。树下作数池，一夜辄满，人畜皆沾足，终
古如此。木岛去路西大泥亚半月水程，树木茂翳，地
肥美。“路西《大泥亚》”人至此焚之，八年始尽。今种葡萄，
酿酒绝佳。